smcproject/ml-wiki-sentences huggingface dataset:
2008ൽ കർണാടക നിയമസഭയിൽ ഒറ്റക്ക് ഭൂരിപക്ഷം ലഭിക്കുന്നതിനു വേണ്ടി ബി.ജെ.പി. നടത്തിയ നീക്കം ആണ് ഓപ്പറേഷൻ കമല എന്ന പേരിൽ അറിയപ്പെടുന്നത്.
2008ലെ നിയമസഭ തെരഞ്ഞെടുപ്പിൽ 225 സീറ്റുകളിൽ 110 സീറ്റ് നേടി ബി.ജെ.പി. ഏറ്റവും വലിയ ഒറ്റകക്ഷി ആയിരുന്നു.
നാല് ജനതാദൾ (എസ്) എം.എൽ.എ. മാരും മൂന്ന് കോൺഗ്രസ്സ് എം.എൽ.എ മാരും സ്വന്തം സീറ്റ് രാജിവെച്ച് ബി.ജെ.പി.യിൽ ചേർന്നു.
തുടർന്ന് നടന്ന ഉപതിരഞ്ഞെടുപ്പിൽ ബി.ജെ.പി.അഞ്ച് സീറ്റ് വിജയത്തോടെ കർണാടക നിയമസഭയിൽ ഒറ്റക്ക് ഭൂരിപക്ഷം നേടി , അവലംബം
ഓപ്പറേഷൻ ഗ്രാപ്പിൾ ഇംഗ്ലീഷ് വിലാസം https://ml.wikipedia.org/wiki/Operation_Grapple First successful British H-bomb test - Operation Grapple X Round C1, which took place over Kiritimati .
ഹൈഡ്രജൻ  ബോംബിന്റെ പരീക്ഷണത്തിന്‌ ബ്രിട്ടൻ നൽകിയ പേരുകളാണ് ഓപ്പറേഷൻ ഗ്രാപ്പിൾ , ഓപ്പറേഷൻ ഗ്രാപ്പിൾ എക്സ് , ഓപ്പറേഷൻ ഗ്രാപ്പിൾ വൈ , ഓപ്പറേഷൻ ഗ്രാപ്പിൾ ഇസഡ് എന്നിവയെല്ലാം.
പസഫിക് സമുദ്രത്തിലെ ക്രിസ്തുമസ് ദ്വീപിലും , മാല്ടെൻ ദ്വീപിലും 1956-1958 ലാണ് നടന്നത് .
ഇവയെല്ലാം അന്തരീക്ഷത്തിൽ വെച്ചാണ്‌ നടത്തിയത്.
ഗ്രാപ്പിൾ ഒന്നിന്റെ  പരീക്ഷണം പൂർണമായും പരാജയമായിരുന്നു.
1957-ലാണ് ആദ്യമായി ഗ്രാപ്പിൾ പരീക്ഷണം നടത്തിയത്.
വികേഴ്സ് വാലിയന്റ് എന്ന വിമാനത്തിൽ നിന്ന് കെന്നത് ഹൊബ്ബാർഡ് എന്ന പൈലറ്റ് ആണ്‌  ബോംബ് വിക്ഷേപിച്ചത്.
മാൽഡേൺ ദ്വീപിൽ വച്ചായിരുന്നു ഈ പരീക്ഷണം പുറത്തേക്കുള്ള കണ്ണികൾ British Nuclear Test Veterans Association - BNTVA AWE (UK
ഓപ്പറേഷൻ പവൻ ഇംഗ്ലീഷ് വിലാസം https://ml.wikipedia.org/wiki/Operation_Pawan
എൽ.ടി.ടി.ഇ തീവ്രവാദികളിൽ നിന്നും ജാഫ്ന വീണ്ടെടുക്കുന്നതിനായി ഇന്ത്യൻ സമാധാന സംരക്ഷണ സേന നടത്തിയ സൈനിക നീക്കത്തിന്റെ രഹസ്യനാമമാണ് ഓപ്പറേഷൻ പവൻ .
മൂന്നാഴ്ച നീണ്ടു നിന്ന കനത്ത യുദ്ധത്തിനുശേഷം, ജാഫ്ന പ്രവിശ്യ ഇന്ത്യൻ സൈന്യം എൽ.ടി.ടി.ഇ സേനയിൽ നിന്നും പിടിച്ചെടുത്തു.
ശ്രീലങ്കയുടെ വടക്കു പടിഞ്ഞാറു മേഖലയിൽ, തമിഴർക്കു പ്രാതിനിധ്യമുള്ള മേഖലയിൽ സ്വന്തമായി ഒരു തമിഴ് പ്രവിശ്യ സ്ഥാപിക്കുക എന്നതായിരുന്നു എൽ.ടി.ടി.ഇ എന്ന വിമത സേനയുടെ ലക്ഷ്യങ്ങളിലൊന്ന്.
ശ്രീലങ്കയിൽ നിരവധി ആഭ്യന്തര യുദ്ധങ്ങൾക്ക് ഇതു വഴിവെച്ചു.
1980 കളിൽ ശ്രീലങ്കയിലെ തമിഴ് വംശജരുടെ സൈര്യജീവിതം ഉറപ്പുവരുത്താനായി ഈ പ്രശ്നത്തിൽ നയപരമായും, സൈനികപരമായും ഇടപെടാൻ ഇന്ത്യ തീരുമാനിച്ചു.
1987 ജൂലൈ 29 നു കൊളംബോയിൽ വച്ചു ഒരു ഇന്ത്യ-ശ്രീലങ്ക ഉടമ്പടി തയ്യാറാക്കുകയും, ഇരു രാജ്യങ്ങളും അതിൽ ഒപ്പു വെക്കുകയും ചെയ്തു.
ശ്രീലങ്കയിൽ സമാധാനം ഉറപ്പുവരുത്താൻ, ശ്രീലങ്ക സൈന്യത്തെ യുദ്ധമേഖലയിൽ നിന്നും തിരിച്ചുവിളിക്കാനും, തമിഴ് പുലികളോട് ആയുധം വെച്ചു കീഴടങ്ങുവാനും ഉടമ്പടിയിൽ കരാറായി.
ഉടമ്പടിക്കു മുമ്പായി നടന്ന ചർച്ചകളിൽ യുദ്ധത്തിലേർപ്പെട്ടിരുന്ന തമിഴ് സംഘടനകളൊന്നും തന്നെ പങ്കെടുത്തിരുന്നില്ല.
എന്നിരിക്കിലും, ചില സംഘടനകൾ കരാറിനെ മാനിച്ചുകൊണ്ട്, മനസ്സില്ലാ മനസ്സോടെ തങ്ങളുടെ ആയുധങ്ങൾ ഇന്ത്യൻ സമാധാന സംരക്ഷണ സേനക്കു മുമ്പിൽ അടിയറവെച്ചു യുദ്ധത്തിൽ നിന്നും പിൻമാറുന്നതായി പ്രഖ്യാപിച്ചു.
എന്നാൽ തികച്ചും തീവ്രസ്വഭാവം വച്ചു പുലർത്തിയിരുന്ന എൽ.ടി.ടി.ഇ പോലുള്ള സംഘടനകൾ കരാറിനെ വകവെക്കാതെ തമിഴ് രാജ്യം എന്ന ലക്ഷ്യവുമായി മുന്നോട്ടു പോയി.
ഇതു കരാറിന്റെ ലംഘനമായതിനാൽ ഒരു സൈനിക നടപടിക്കു ഇന്ത്യൻ സമാധാന സംരക്ഷണ സേന തയ്യാറായി.
സൈനിക നടപടി
ഒക്ടോബർ ഏഴിനു, ശ്രീലങ്കൻ സൈനിക നേതാക്കൾ ഓപ്പറേഷനിലൂടെ സാധ്യമാകേണ്ട ലക്ഷ്യങ്ങൾ ഇന്ത്യൻ സമാധാന സംരക്ഷണ സേനയുമായി പങ്കുവെച്ചു.
പ്രധാന നിർദ്ദേശങ്ങൾ ഇതായിരുന്നു.
ജാഫ്നയിലെ എൽ.ടി.ടി.ഇ യുടെ റേഡിയോ / ടെലിവിഷൻ ശൃംഖല പിടിച്ചെടുക്കുകയോ നശിപ്പിക്കുകയോ ചെയ്യുക എൽ.ടി.ടി.ഇ യുടെ വിവരവിനിമയ സംവിധാനം വിഛേദിക്കുക.
എൽ.ടി.ടി.ഇ യുടെ സാന്നിദ്ധ്യമുള്ള മേഖലയിൽ തുടർച്ചയായി പരിശോധനകൾ നടത്തി നേതാക്കളെ പിടികൂടുക.
ആവശ്യമെങ്കിൽ ഇന്ത്യൻ സേന ജാഫ്ന മേഖലയിൽ സമാധാനം ഉറപ്പുവരുത്താൻ കുറേ നാൾ കൂടി തുടരുക.
1987 ഒക്ടോബർ 9 നാണ് ഇന്ത്യൻ സൈന്യത്തിന്റെ ആദ്യത്തെ സൈനിക നടപടി തുടങ്ങിയത്.
ജാഫ്നയിൽ സമാധാന അന്തരീക്ഷം പുനസ്ഥാപിക്കുക എന്നതായിരുന്നു ലക്ഷ്യം.
എൽ.ടി.ടി.ഇ നേതാക്കളെ പിടികൂടി ജാഫ്നമേഖലയിൽ തീവ്രവാദസാന്നിദ്ധ്യം പൂർണ്ണമായും ഇല്ലാതാക്കുക എന്നതു കൂടി സൈനിക നടപടിയുടെ ഭാഗമായിരുന്നു.
9, 10 തീയതികളിലെ രാത്രി നടന്ന പോരാട്ടത്തിൽ എൽ.ടി.ടി.യുടെ താവടിയിലുള്ള റേഡിയോ നിലയവും, കൊക്കുവിൽ ഉള്ള ടെലിവിഷൻ നിലയവും ഇന്ത്യൻ സേന പിടിച്ചടുത്തു.
200 ഓളം തമിഴ് പുലികളെ ഇന്ത്യൻ സേന തടവിലാക്കി.
തെള്ളിപ്പാളയത്തുള്ള ഇന്ത്യൻ സൈനിക പോസ്റ്റിലേക്കു ആക്രമണമഴിച്ചുവിട്ടാണ്, എൽ.ടി.ടി.ഇ ഈ സൈനിക നടപടിക്കെതിരേ മറുപടി പറഞ്ഞത്.
അവരുട ആക്രമണത്തിൽ നാലു സി.ആർ.പി.എഫ് ജവാന്മാർ കൊല്ലപ്പെട്ടു.
ജാഫ്ന സർവ്വകലാശാല
മുതിർന്ന എൽ.ടി.ടി.ഇ നേതാക്കൾ ഒളിയിടമായി ഉപയോഗിച്ചിരുന്ന ജാഫ്ന സർവ്വകലാശാലയിലെ കെട്ടിടം കീഴടക്കി നേതാക്കളെ പിടികൂടുക എന്നതായിരുന്നു ഓപ്പറേഷൻ പവൻ സൈനിക നടപടിയുടെ ആദ്യ ദൗത്യം.
യുടെ അനൗദ്യോഗിക തലസ്ഥാനം കൂടിയായിരുന്നു ഈ സർവ്വകലാശാല.
എൽ.ടി.ടി.ഇ നേതാക്കൾ അന്നേ ദിവസം അവിടെ ഉണ്ടാകും എന്ന ഇന്റലിജൻസ് അറിയിപ്പു പ്രകാരം, ഇന്ത്യൻ സേന ഒക്ടോബർ 12 ആം തീയതി ഒരു രഹസ്യ നീക്കത്തിലൂടെ, സർവ്വകലാശാല കെട്ടിടത്തിൽ പ്രവേശിച്ചു.
നേതാക്കളെ പിടികൂടുന്നതോടെ, യുദ്ധം അവസാനിപ്പിക്കാം എന്നതായിരുന്നു ഇന്ത്യൻ സേനയുടെ കണക്കുകൂട്ടൽ.
ഇന്ത്യൻസേനയുടെ രഹസ്യസന്ദേശങ്ങൾ ചോർത്തിയ എൽ.ടി.ടി.ഇ, ഈ നീക്കം മുൻപേ അറിയുകയും വേണ്ട മുൻകരുതൽ എടുക്കുകയും ചെയ്തിരുന്നു.
യുടെ പ്രതിരോധം ഭേദിക്കാൻ ഇന്ത്യൻ സൈന്യത്തിനായില്ല.
ഗോര സിങ് എന്ന ഇന്ത്യൻ സൈനികനെ എൽ.ടി.ടി.ഇ തടവിലാക്കുകയും ചെയ്തു, പിന്നീട് ഇദ്ദേഹത്തെ വിട്ടയച്ചു.
ജാഫ്ന യുദ്ധം
ജാഫ്ന പിടിച്ചെടുക്കുന്നതിനായുള്ള യുദ്ധത്തിൽ കനത്ത എതിർപ്പാണ് വിമതരിൽ നിന്നും ഇന്ത്യൻ സൈന്യത്തിനു നേരിടേണ്ടി വന്നത്.
ജാഫ്നയിലേക്കുള്ള എല്ലാ റോഡുകളിലും, എൽ.ടി.ടി.ഇ മൈനുകൾ പാകിയിരുന്നു.
ശ്രീലങ്കൻ സൈന്യത്തിരേ നടന്ന പോരാട്ടത്തിനിടയിൽ സ്വീകരിച്ചിരുന്ന ഈ മുൻകരുതൽ ഇന്ത്യൻ സേനക്കു ലക്ഷ്യത്തിലേക്കു മുന്നേറാൻ തടസ്സമായിതീർന്നു.
ഒരു കിലോമീറ്ററിലധികം ദൂരത്തു നിന്നും സ്ഫോടനം നടത്താൻ കഴിവുള്ള ഉപകരണങ്ങൾ തമിഴ് പുലികളുടെ കൈവശം ഉണ്ടായിരുന്നു.
അത്യാധുനിക ടെലിസ്കോപിക് അധിഷ്ഠിത തോക്കുകൾ ഉപയോഗിച്ചാണ് എൽ.ടി.ടി.ഇ പുലികൾ ഇന്ത്യൻ സൈന്യത്തെ പ്രതിരോധിച്ചത്.
വീടിനു മുകളിലും, മരങ്ങളുടെ ചില്ലയിൽ നിന്നും ഇത്തരം തോക്കുകൾ ഉപയോഗിച്ച് അവർ സൈനികരെ വധിച്ചു.
ജാഫ്ന പിടിച്ചെടുക്കുവാൻ വേണമെങ്കിൽ കൂടുതൽ സൈന്യത്തെ ഉപയോഗിക്കാൻ കേന്ദ്ര സർക്കാരിൽ നിന്നും സൈനിക നേതാക്കൾക്കു അനുമതി ലഭിച്ചു.
MI-25 പോലുള്ള ഹെലികോപ്ടറുകൾ ഉപയോഗിച്ച് ഇന്ത്യൻ സൈന്യം ആകാശമാർഗ്ഗവും ആക്രമണം അഴിച്ചുവിട്ടു.
പരിസമാപ്തി
മൂന്നാഴ്ചയോളം നീണ്ടു നിന്ന യുദ്ധത്തിനുശേഷം, ഇന്ത്യൻ സമാധാന സംരക്ഷണ സേന ജാഫ്ന തിരിച്ചു പിടിച്ചു.
ഇരു ഭാഗത്തും കനത്ത നാശനഷ്ടങ്ങളുണ്ടായിരുന്നു.
ഗറില്ല യുദ്ധമുറയായിരുന്നു തീവ്രവാദികൾ ഇന്ത്യൻ സൈന്യത്തിനെതിരേ പ്രയോഗിച്ചിരുന്നത്.
ഇന്ത്യൻ സൈന്യം തീരെ പ്രതീക്ഷിക്കാത്ത രീതിയിൽ, ചെറിയ കുട്ടികളെ വരെ ചാവേറുകളായി എൽ.ടി.ടി.ഇ രംഗത്തിറക്കി.
ജാഫ്ന നഷ്ടപ്പെട്ടതോടെ ഗറില്ലകൾ, വാവുനിയ കാടുകളിലേക്കു രക്ഷപ്പെട്ടു.
ഇയുടെ ന്ത്യൻ സർക്കാരിന്റെ പരാജയങ്ങളിൽ ഒന്നായി ഇതു മാറി , ഈ സൈനിക നടപടി ഇന്ത്യയുടെ വിയറ്റ്നാം എന്ന പേരിൽ അറിയപ്പെടുന്നു , മരിച്ചവരും തടവിലാക്ക പ്പെട്ട വരുടെയും എണ്ണത്തിൽ ഇപ്പൊഴും അവ്യക്തത നിലനിൽക്കുന്നു .
ഓപ്പറേഷൻ പൂമാലൈ ഇംഗ്ലീഷ് വിലാസം https://ml.wikipedia.org/wiki/Operation_Poomalai
ശ്രീലങ്കയിലെ ആഭ്യന്തരയുദ്ധകാലത്ത് തമിഴ് പുലികൾ കീഴടക്കിയ ജാഫ്ന പട്ടണത്തിലേക്ക് അത്യാവശ്യസാധനങ്ങൾ എത്തിക്കാൻ ഇന്ത്യൻ വായുസേന നടത്തിയ സൈനികനടപടിയുടെ പേരാണ് ഓപ്പറേഷൻ പൂമാലൈ .
ശ്രീലങ്കയിലെ ആഭ്യന്തര യുദ്ധത്തിൽ തമിഴ് പുലികളെ പിന്തുണയ്ക്കുന്നതിനായി 1987 ജൂൺ 4 -ന് ശ്രീലങ്കയിലെ ഉപരോധിക്കപ്പെട്ട പട്ടണമായ ജാഫ്നയിൽ എയർ ഡ്രോപ്പിംഗ് സപ്ലൈകൾക്കായി ഇന്ത്യൻ വ്യോമസേന ഏറ്റെടുത്ത ദൗത്യത്തിന്റെ നിയുക്തനാമമാണ് ഈഗിൾ മിഷൻ 4 എന്നും അറിയപ്പെടുന്ന ഓപ്പറേഷൻ പൂമാലൈ.
തമിഴ് വിഘടനവാദ പ്രസ്ഥാനത്തിനെതിരായ കൊളംബോ ആക്രമണത്തിന്റെ ഭാഗമായി ശ്രീലങ്കൻ സൈന്യം ജാഫ്നയെ ഉപരോധിച്ചു.
ദക്ഷിണേന്ത്യയിലെ തമിഴ് ജനതയ്‌ക്കും സർക്കാറിനും ഇടയിൽ വിശാലമായ പിന്തുണയുള്ള തമിഴരുടെ താൽപ്പര്യ ലംഘനങ്ങളിൽ ആശങ്കാകുലരായ ഇന്ത്യ ഒരു രാഷ്ട്രീയ ഒത്തുതീർപ്പ് ചർച്ചയ്ക്ക് ശ്രമിച്ചുവെങ്കിലും ഇന്ത്യൻ ഓഫറുകൾ കൊളംബോ നിരസിച്ചു.
സിവിലിയൻ അപകടങ്ങൾ വർദ്ധിച്ചപ്പോൾ, വർദ്ധിച്ചുവരുന്ന മാനുഷിക പ്രതിസന്ധിയായി ഇന്ത്യൻ മാധ്യമങ്ങൾ (കൂടാതെ തമിഴ്) കൂടുതലായി കാണുന്നതിൽ പ്രത്യേകിച്ചും സിവിലിയൻ പ്രദേശങ്ങളിലെ വിമത സ്ഥാനങ്ങൾക്കെതിരായ വ്യോമാക്രമണത്തിന്റെ റിപ്പോർട്ടുകളിൽ ഇടപെടാൻ ഇന്ത്യയ്ക്കുള്ളിൽ ആഹ്വാനങ്ങൾ വളർന്നു.
രാജീവ് ഗാന്ധിയുടെ കീഴിലുള്ള ഇന്ത്യൻ സർക്കാർ, വിമതർക്ക് പിന്തുണ നൽകുന്ന പ്രതീകാത്മക പ്രവർത്തനമായി ശ്രീലങ്കയുടെ വടക്കൻ മേഖലയിലേക്ക് സഹായം എത്തിക്കാൻ ശ്രമിച്ചു.
ആ ശ്രമങ്ങളിൽ ആദ്യത്തേത് ഒരു നാവിക ഫ്ലോട്ടില ശ്രീലങ്ക നാവികസേന തടഞ്ഞു.
പിൻവലിക്കാൻ ഉത്തരവിട്ടു.
രണ്ട് ദിവസങ്ങൾക്ക് ശേഷം, ഇന്ത്യ ജാഫ്നയ്ക്ക് മുകളിലൂടെ എയർ ഡ്രോപ്പ് സ്ഥാപിച്ചു.
കാതറിൻ ഗ്രഹാം
കാതറിൻ മേയർ ഗ്രഹാം (ജീവിതകാലം: ജൂൺ 16, 1917 - ജൂലൈ 17, 2001) ഒരു അമേരിക്കൻ പ്രസാധകയായിരുന്നു.
1963 മുതൽ 1991 വരെയുള്ള കാലത്ത് അവൾ തന്റെ കുടുംബ ദിനപത്രമായ വാഷിംഗ്ടൺ പോസ്റ്റ് നടത്തിയിരുന്നു.
കാതറിൻ ഗ്രഹാം പത്രത്തിൽ അധ്യക്ഷയായിരിക്കുന്ന സമയത്ത് വാട്ടർഗേറ്റ് അഴിമതി റിപ്പോർട്ട് ചെയ്യപ്പെടുകയും  ഒടുവിൽ അത് യു.എസ്. പ്രസിഡന്റ് റിച്ചാർഡ് നിക്സന്റെ രാജിയിലേക്ക് നയിക്കുകയുംചെയ്തു.
ഒരു പ്രമുഖ അമേരിക്കൻ പത്രത്തിന്റെ ഇരുപതാം നൂറ്റാണ്ടിലെ ആദ്യ വനിതാ പ്രസാധകയായിരുന്നു അവർ.
ഗ്രഹാമിന്റെ ഓർമ്മക്കുറിപ്പായ പേർസണൽ ഹിസ്റ്ററി , 1998 ൽ പുലിറ്റ്സർ പുരസ്കാരം നേടിയിരുന്നു.
ആദ്യകാലം കാതറിൻ ഗ്രഹാം 1926 ൽ
കാതറിൻ മേയർ 1917 ൽ ന്യൂയോർക്ക് നഗരത്തിലെ ഒരു സമ്പന്ന കുടുംബത്തിൽ ആഗ്നസ് എലിസബത്ത് (മുമ്പ്, ഏണസ്റ്റ്), യൂജിൻ മേയർ എന്നിവരുടെ മകളായി ജനിച്ചു.
ഒരു ഫിനാൻസിയറായിരുന്ന അവരുടെ പിതാവ് പിന്നീട് ഫെഡറൽ റിസർവിന്റെ ചെയർമാനായി നിയമിക്കപ്പെട്ടിരുന്നു.
അവളുടെ മുത്തച്ഛൻ മാർക്ക് യൂജിൻ മേയർ ആയിരുന്നു, അവരുടെ മുത്തച്ഛൻ മാർക്ക് യൂജിൻ മേയറും മുതുമുത്തച്ഛൻ റബ്ബി ജോസഫ് ന്യൂമാർക്കും ആയിരുന്നു.
പിതാവ് 1933 ൽ നടന്ന ഒരു പാപ്പർ ലേലത്തിൽ വാഷിംഗ്ടൺ പോസ്റ്റ് പത്രം വാങ്ങി.
ഒരു ബൊഹീമിയൻ ബുദ്ധിജീവിയും കലാപ്രേമിയും റിപ്പബ്ലിക്കൻ പാർട്ടിയിലെ രാഷ്ട്രീയ പ്രവർത്തകയുമായിരുന്ന അവരുടെ മാതാവ് അഗസ്റ്റെ റോഡിൻ, മേരി ക്യൂറി , തോമസ് മാൻ , ആൽബർട്ട് ഐൻസ്റ്റീൻ , എലീനർ റൂസ്‌വെൽറ് റ്, ജോൺ ഡ്യൂയി , സോൾ അലിൻസ്കി എന്നിങ്ങനെ വൈവിധ്യമാർന്ന ആളുകളുമായി സൗഹൃദം പങ്കിട്ടിരുന്ന വനിതയായിരുന്നു.
അവരുടെ പിതാവ് അൽസാഷ്യൻ ജൂത വംശജനും ജർമ്മൻ കുടിയേറ്റക്കാരുടെ മകളായിരുന്ന മാതാവ് ഒരു ലൂഥറൻ വിശ്വാസിയും ആയിരുന്നു.
നാല് സഹോദരങ്ങൾക്കൊപ്പം, കാതറിൻ ഒരു ലൂഥറൻ വിശ്വാസിയായി സ്നാനമേറ്റുവെങ്കിലും ഒരു എപ്പിസ്കോപ്പൽ പള്ളിയിലെ പ്രാർത്ഥനകളിൽ പങ്കെടുത്തു.
ഫ്ലോറൻസ്, യൂജിൻ III (ബിൽ), റൂത്ത്, എലിസബത്ത് മേയർ എന്നിവരും അവരുടെ സഹോദരങ്ങളിൽ ഉൾപ്പെടുന്നു
മേയറുടെ മാതാപിതാക്കൾക്ക് രാജ്യത്തുടനീളം നിരവധി ഭവനങ്ങൾ ഉണ്ടായിരുന്നുവെങ്കിലും പ്രാഥമികമായി ന്യൂയോർക്കിലെ മൗണ്ട് കിസ്‌കോയ്ക്ക് സമീപമുള്ള ഒരു വലിയ എസ്റ്റേറ്റിലെ ഒരു ഹർമ്യത്തിലും വാഷിംഗ്ടൺ ടി.സി.യിലെ ഒരു മന്ദിരത്തിലുമായായി കുടുംബത്തോടൊപ്പം ജീവിച്ചിരുന്ന മേയർ വ്യാപകമായി യാത്ര ചെയ്യുകയും സാമൂഹ്യ രംഗത്തു പ്രവർത്തിക്കുകയും ചെയ്തിരുന്ന മാതാപിതാക്കളുമായി ബാല്യകാലത്ത് പലപ്പോഴും അധികം കണ്ടുമുട്ടിയിരുന്നില്ല.
ആയമാരും, പരിപാലകർ, അദ്ധ്യാപകർ എന്നിവരുണ് അവളെ ഭാഗികമായി വളർത്തിയത്.
കാതറിനും അമ്മയുമായുള്ള ബന്ധം വളരെ പിരിമുറുക്കം നിറഞ്ഞതായിരുന്നു.
വളരെ നിഷേധാത്മക സമീപനമുള്ള വ്യക്തിയായ ആഗ്നസ് കാതറിനോട് അപമര്യാദയായി പെരുമാറിയത് അവരുടെ ആത്മവിശ്വാസത്തെ പ്രതികൂലമായി ബാധിച്ചിരുന്നു.
അവരുടെ മൂത്ത സഹോദരിയായ ഫ്ലോറൻസ് മേയർ ഒരു ഫോട്ടോഗ്രാഫറും നടൻ ഓസ്കാർ ഹോമോൽക്കയുടെ ഭാര്യയുമായിരുന്നു.
അവരുടെ പിതൃസഹോദരിയായിരുന്ന ഫ്ലോറൻസ് മേയർ ബ്ലൂമെന്തൽ പ്രിക്സ് ബ്ലൂമെന്തൽ ഫൌണ്ടേൻ സ്ഥാപിച്ചു.
മദെരിയ സ്കൂളിലെ ഒരു പൂർവ്വ വിദ്യാർത്ഥിയായിരുന്നു മേയർ (അവളുടെ പിതാവ് വിദ്യാലയത്തിന് ധാരാളം ഭൂമി സംഭാവന ചെയ്തിരുന്നു) ഷക്കാഗോ സർവകലാശാലയിലേക്ക് മാറുന്നതിന് മുമ്പ് വാസർ കോളേജിൽ പഠനത്തിന് ചേർന്നു.
ഷിക്കാഗോയിൽ , അവൾക്ക് തൊഴിൽ പ്രശ്നങ്ങളിൽ താൽപ്പര്യമുണ്ടാകുകയും ജീവിതത്തിന്റെ വ്യത്യസ്ത മേഖലകളിൽ നിന്നുള്ള ആളുകളുമായി സൗഹൃദം പങ്കിടുന്നതിൽ ശ്രദ്ധിക്കുകയും ചെയ്തു.
ബിരുദാനന്തരം, മേയർ ഒരു സാൻ ഫ്രാൻസിസ്കോ പത്രത്തിനായി ഒരു ചെറിയ കാലയളവ് ജോലി ചെയ്യുകയും അവിടെ, വാർഫ് തൊഴിലാളികളുടെ ഒരു വലിയ പണിമുടക്ക് റിപ്പോർട്ട് ചെയ്യുന്നതിന് സഹായിക്കുകയും ചെയ്തു.
മേയർ 1938 -ൽ പോസ്റ്റ് എന്ന പത്രത്തിനായി ജോലി ചെയ്യാൻ തുടങ്ങി.
വാഷിംഗ്ടൺ ഡിസിയിൽ ആയിരുന്നപ്പോൾ, അവർ ഒരു മുൻ സഹപാഠിയായ വിൽ ലാംഗ് ജൂനിയറെ കണ്ടുമുട്ടി പ്രണയബന്ധത്തിലായെങ്കിലും തങ്ങളുടെ താൽപ്പര്യങ്ങൾ പരസ്പരവിരുദ്ധമാണെന്നുകണ്ടതോടെ ബന്ധം വിച്ഛേദിച്ചു.
1940 ജൂൺ 5 ന്, മേയർ ഒരു ലൂഥറൻ ചടങ്ങിൽവച്ച് ഹാർവാർഡ് നിയമ വിദ്യാലയ ബിരുദധാരിയും സുപ്രീം കോടതി ജസ്റ്റിസ് ഫെലിക്സ് ഫ്രാങ്ക്ഫർട്ടറിന്റെ ഗുമസ്തനുമായിരുന്ന ഫിലിപ്പ് ഗ്രഹാമിനെ വിവാഹം കഴിച്ചു.
അവർക്ക് ലാല്ലി മോറിസ് വെയ്മൗത്ത് (ജനനം 1943) എന്ന പെൺകുട്ടിയും, ഡൊണാൾഡ് എഡ്വേർഡ് ഗ്രഹാം (ജനനം 1945), വില്യം വെൽഷ് ഗ്രഹാം (1948-2017), സ്റ്റീഫൻ മേയർ ഗ്രഹാം (ജനനം 1952) എന്നീ മൂന്ന് ആൺമക്കളുമായണുണ്ടായിരുന്നത്.
അവർ ഒരു ലൂഥറൻ വിശ്വാസിയായിരുന്നു.
2017 ഡിസംബർ 20 ന് 69 ആം വയസ്സിൽ വില്യം ഗ്രഹാം ലോസ് ഏഞ്ചൽസിലെ ഭവനത്തിൽവച്ച് മരിച്ചു.
പിതാവ് ഫിൽ ഗ്രഹാമിനെപ്പോളെ അവൻ ആത്മഹത്യ ചെയ്യുകയായിരുന്നു.
ദ വാഷിംഗ്ടൺ പോസ്റ്റ് വാഷിംഗ്ടൺ പോസ്റ്റ് ഉടമ ഫിൽ ഗ്രഹാം (വലതുവശത്ത്), എഡിറ്റർ ജെ. റസ്സൽ വിഗ്ഗിൻസ് (ഇടത്), പ്രസാധകൻ ജോൺ ഡബ്ല്യു. സ്വീറ്റർമാൻ എന്നിവർ 1961 ൽ പ്രസിഡന്റ് കെന്നഡിയോടൊത്ത്.
1946-ൽ യൂജിൻ മേയർ തന്റെ മരുമകന് പോസ്റ്റ് പത്രം കൈമാറിയപ്പോൾ ഫിലിപ്പ് ഗ്രഹാം പത്രത്തിന്റെ പ്രസാധകയായി.
കാതറിൻ തന്റെ ആത്മകഥയായ പേഴ്സണൽ ഹിസ്റ്ററിയിൽ വിവരിക്കുന്നതുപ്രകാരം, പിതാവ് തന്നെ മറികടന്ന് ഭർത്താവ് ഫിലിപ്പിന് പോസ്റ്റിന്റെ ഉടമസ്ഥത നൽകിയതിൽ തനിക്ക് ഒരു നിസ്സംഗതയും തോന്നിയില്ല.
"എന്റെ പിതാവ് എന്നെക്കുറിച്ചല്ല, എന്റെ ഭർത്താവിനെക്കുറിച്ചാണ് ചിന്തിച്ചതെന്നത് എന്നെ അലട്ടുന്നതിനുപകരം, അത് എന്നെ സന്തോഷിപ്പിക്കുകയാണ് ചെയ്തത്. വാസ്തവത്തിൽ, പത്രത്തിലെ ഒരു സുപ്രധാന ജോലി ഏറ്റെടുക്കുന്ന ഒരാളായി അദ്ദേഹം എന്നെ കണ്ടിരിക്കാമെന്നകാര്യം എന്റെ മനസ്സിൽക്കൂടി ഒരിക്കലും കടന്നുപോയിട്ടില്ല."
അവരുടെ പിതാവ് യൂജിൻ മേയർ ലോകബാങ്കിന്റെ തലവനായി നിയമിതനായെങ്കിലും ആറുമാസത്തിനുശേഷം അദ്ദേഹം ആ സ്ഥാനം രാജിവച്ചു.
1959 ൽ മരിക്കുന്നതുവരെ അദ്ദേഹം വാഷിംഗ്ടൺ പോസ്റ്റ് കമ്പനിയുടെ ചെയർമാനായി തുടരുകയും ഫിലിപ്പ് ഗ്രഹാം ആ സ്ഥാനം ഏറ്റെടുത്ത് ടെലിവിഷൻ സ്റ്റേഷനുകളുടെയും ന്യൂസ് വീക്ക് മാസികയുടെയും വാങ്ങലുകളുമായി കമ്പനിയെ വികസിക്കുകയും ചെയ്തു.
സാമൂഹ്യ, രാഷ്ട്രീയ രംഗം
ജോൺ എഫ്. കെന്നഡി , ജാക്വലിൻ കെന്നഡി ഒനാസിസ് , റോബർട്ട് എഫ്. കെന്നഡി, ലിൻഡൻ ബി. ജോൺസൺ , റോബർട്ട് മക്നമാര, ഹെൻറി കിസിംഗർ , റൊണാൾഡ് റീഗൻ , നാൻസി റീഗൻ തുടങ്ങി മറ്റനേകം പ്രധാന വ്യക്തികളുമായി സൗഹൃദത്തിലായ ഗ്രഹാം കുടുംബം വാഷിംഗ്ടൺ സാമൂഹ്യ രംഗത്തെ പ്രധാന വ്യക്തിത്വങ്ങളായിരുന്നു.
1997 -ലെ ആത്മകഥയിൽ , ഗ്രഹാം തന്റെ ഭർത്താവ് തന്റെ കാലത്തെ രാഷ്ട്രീയക്കാരുമായി എത്ര അടുപ്പത്തിലായിരുന്നുവെന്നും (ഉദാഹരണത്തിന്, ജോൺസനെ 1960 ൽ ഡെമോക്രാറ്റിക് വൈസ് പ്രസിഡന്റ് നോമിനിയാക്കുന്നതിൽ അദ്ദേഹം ഒരു നിർണായ ഘടകമായിരുന്നു) പിന്നീട് രാഷ്ട്രീയക്കാരുമായുള്ള വ്യക്തിപരമായ അടുപ്പം എങ്ങനെയാണ് പത്രപ്രവർത്തന രംഗത്ത് അസ്വീകാര്യമാകുന്നതെന്നും ഗ്രഹാം പലതവണ അഭിപ്രായപ്പെടുന്നു.
അഭിഭാഷകനായ എഡ്വേർഡ് ബെന്നറ്റ് വില്യംസിനെ 1967 ൽ വാഷിംഗ്ടൺ ഡി.സി.യുടെ ആദ്യത്തെ കമ്മീഷണർ മേയറുടെ റോളിലേക്ക് തള്ളിവിടാൻ അവർ സമ്മർദ്ദം ചെലുത്തി.
എന്നാൽ ഈ സ്ഥാനം ഹോവാർഡ് യൂണിവേഴ്സിറ്റി വിദ്യാഭ്യാസം നേടിയ അഭിഭാഷകൻ വാൾട്ടർ വാഷിംഗ്ടണിന് ലഭിച്ചു.
പോസ്റ്റ് പത്രത്തിൽ ഗണ്യമായ ഓഹരിയുള്ള ബെർക്ക്‌ഷെയർ ഹാത്‌വേ കമ്പിയിലെ വാറൻ ബഫറ്റുമായുള്ള ദീർഘകാല സൗഹൃദത്തിന്റെ പേരിലും ഗ്രഹാം പ്രശസ്തയായിരുന്നു.
2001 ജൂലൈ 14 ന് ഐഡഹോയിലെ സൺ വാലി സന്ദർശിക്കുന്നതിനിടെ ഗ്രഹാം വീണു തലയിൽ പരിക്കേൽക്കുകയും മൂന്ന് ദിവസത്തിന് ശേഷം അവർ മരിക്കുകയും ചെയ്തു.
ശവസംസ്കാരം വാഷിംഗ്ടൺ നാഷണൽ കത്തീഡ്രലിൽ നടന്നു.
ഗ്രഹാം ജോർജ്‌ടൗണിലെ അവരുടെ പഴയ വീടിന് എതിർവശത്ത് ചരിത്രപരമായ ഓക്ക് ഹിൽ സെമിത്തേരിയിൽ സംസ്കരിക്കപ്പെട്ടു.
അവലംബം ↑ ↑ ↑ Smith, J. Y. Epstein, Noel (July 18, 2001).
"Katharine Graham Dies at 84."
Washpostco.com, Washington Post Company website.
Retrieved April 18, 2012.
↑ ↑ USA Today: "Personal History" By Katharine Graham July 17, 2001 ↑ Zweigenhaft, Richard L. and G. William Domhoff The New CEOs : Women, African American, Latino, and Asian American Leaders of Fortune 500 Companies Published: March 18, 2014 |Publisher: Rowman Littlefield Publishers ↑ ↑ Zweigenhaft, Richard L. and G. William Domhoff The New CEOs : Women, African American, Latino, and Asian American Leaders of Fortune 500 Companies Published: March 18, 2014 |Publisher: Rowman Littlefield Publishers ↑ ↑ ↑ Graham, Katharine.
Personal History .
New York: A.A. Knopf, 1997.
കാതറിൻ ഡെന്യൂവ്
കാതറിൻ ഫാബിയെൻ ഡോർലിയക് (ജനനം 22 ഒക്ടോബർ 1943) പ്രൊഫഷണലായി കാതറിൻ ഡെന്യൂവ് ( UK : / d ə ˈ n ɜː v / , US : / d ə ˈ n ʊ v / , French: [katʁin dənœv ] ⓘ ), എന്നറിയപ്പെടുന്ന ഒരു ഫ്രഞ്ച് നടിയും കൂടാതെ ഒരു സാന്ദർഭിക ഗായികയുമാണ്.
ഒരു മോഡലും നിർമ്മാതാവും, യൂറോപ്പിലെ ഏറ്റവും മികച്ച നടിമാരിൽ ഒരാളുമായി കാതറിൻ ഡെന്യൂവ് കണക്കാക്കപ്പെടുന്നു.
കാതറിൻ നദി ഇംഗ്ലീഷ് വിലാസം https://ml.wikipedia.org/wiki/Katherine_River Katherine River Bridge Katherine Low Level View in June 1962 Katherine River at the town of Katherine during the dry season.
ഓസ്‌ട്രേലിയയിലെ നോർത്തേൺ ടെറിട്ടറിയിലാണ് കാതറിൻ നദി സ്ഥിതി ചെയ്യുന്നത്.
കാതറിൻ പട്ടണത്തിലൂടെ ഒഴുകുന്ന നദിയുടെ അത്യുന്നതഭാഗം നിറ്റ്മിലുക്ക് നാഷണൽ പാർക്കിലാണ് .
ഡാലി നദിയുടെ പ്രധാന പോഷകനദിയാണിത്.
കാതറിൻ നദി 328 കിലോമീറ്റർ നീളത്തിൽ 384 മീറ്ററോളം താഴ്ചയിൽ പതിക്കുന്നു.
1862 ജൂലൈ 4 ന് സ്കോട്ടിഷ് യൂറോപ്യൻ പര്യവേക്ഷകനായ ജോൺ മക്‌ഡോൾ സ്റ്റുവർട്ട് നദി ആദ്യമായി കാണുകയും പേരിടുകയും ചെയ്തു.
പര്യവേഷണം സംഘാടകനായ ജെയിംസ് ചേമ്പേഴ്‌സിന്റെ രണ്ടാമത്തെ മകളായ കാതറിൻ ചേമ്പേഴ്‌സിന്റെ പേരിലാണ് ഇതിന് കാതറിൻ എന്ന് പേരിട്ടത്.
കാതറിൻ നദിയുടെ പേരിൽ പ്രധാന പട്ടണവും പിന്നീട് അറിയപ്പെടാൻ തുടങ്ങി.
കാതറിൻ പാലസ് ഇംഗ്ലീഷ് വിലാസം https://ml.wikipedia.org/wiki/Catherine_Palace തെക്ക് വശത്ത്, ഹെർമിറ്റേജ് പവലിയനിൽ നിന്നുള്ള കാഴ്ച
റഷ്യയിലെ സെൻറ് പീറ്റേർസ്ബർഗിൽ നിന്ന് 30 കിലോമീറ്റർ തെക്ക് സുർസകോയി സെലോ (പുഷ്കിൻ) പട്ടണത്തിലാണ് റെകോകോ കൊട്ടാരം ആയ കാതറിൻ പാലസ് (റഷ്യൻ: Екатерининский дворец, യെക്കത്തറിൻകിസ്ക്കി ഡുവററ്റ്സ്).
റഷ്യൻ റ്റ്സാറിന്റെ വേനൽക്കാല വസതിയായിരുന്നു അത്.
ചരിത്രം വടക്ക് ഭാഗത്ത് - വാഹന മുറ്റം: 1773 വരെ കുമ്മായച്ചാന്തിൽ ചെയ്‌ത എല്ലാ അലങ്കാരപണികളും സ്വർണ്ണത്തിൽ തിളങ്ങിയെങ്കിലും കാതറിൻ II അതിനെ ഒലിവ് ഡ്രാബ് പെയിന്റ് ഉപയോഗിച്ച് പൂശി.
തെക്ക് വശത്ത്, ഹെർമിറ്റേജ് പവലിയനിൽ നിന്നുള്ള കാഴ്ച
1717-ൽ റഷ്യയിലെ കാതറിൻ ഒന്നാമൻ ജർമ്മൻ വാസ്തുശില്പിയായ ജോഹാൻ-ഫ്രീഡ്രിക്ക് ബ്രൗൺ‌സ്റ്റൈനെ അവരുടെ സന്തോഷത്തിനായി ഒരു വേനൽക്കാല കൊട്ടാരം പണിയാൻ നിയോഗിച്ചതോടെയാണ് ഈ വസതിയുടെ നിർമ്മാണം ആരംഭിച്ചത്.1733-ൽ എലിസബത്ത് മഹാറാണി മിഖായേൽ സെംടെസോവ് , ആന്ദ്രേ കാവോസോവ് എന്നിവരെ കാതറിൻ പാലസ് വിപുലീകരിക്കാൻ നിയോഗിച്ചു.
എന്നാൽ എലിസബത്ത് തന്റെ അമ്മയുടെ വസതി കാലഹരണപ്പെട്ടതും അനുയോജ്യമല്ലാത്തതുമാണെന്ന്  കണ്ടെത്തിയതിനെ തുടർന്ന് 1752 മേയ് മാസത്തിൽ തന്റെ കൊട്ടാരം ആർക്കിടെക്ടായ ബർട്ടൊലോമിയോ റസ്ട്രെല്ലിക്ക് പഴയ കൊട്ടാരം തകർക്കാനും അതിമനോഹരമായ റോക്കോകോ ശൈലിയിൽ അതിനെ പുനഃസ്ഥാപിക്കാനും ആവശ്യപ്പെട്ടു.
നിർമ്മാണം നാലു വർഷത്തോളം നീണ്ടു നിന്നു.
1756 ജൂലൈ 30 ന് വാസ്തുശില്പി 325 മീറ്റർ നീളമുള്ള ഈ കൊട്ടാരം രാജസഭാംഗം, വിദേശ സ്ഥാനപതികൾ, എന്നിവർക്കു മുന്നിൽ മഹാറാണിക്ക് സമർപ്പിച്ചു.
മേൽക്കൂരയിൽ സ്ഥാപിച്ചിരിക്കുന്ന നിരവധി പ്രതിമകൾ പൂശാൻ നൂറുകണക്കിന് കിലോഗ്രാം സ്വർണമാണ് ഉപയോഗിച്ചിരുന്നത്.
കൊട്ടാരത്തിന്റെ മുൻവശത്ത് വലിയ ഔപചാരികമായ പൂന്തോട്ടം സ്ഥാപിക്കപ്പെട്ടു.
തടാകത്തിന് സമീപമുള്ള അസർ ആന്റ് വൈറ്റ് ഹെർമിറ്റേജ് പവലിയനിൽ ഇത് കേന്ദ്രീകരിച്ചിരിക്കുന്നു.
1744-ൽ മിഖായേൽ സെംറ്റോവ് രൂപകല്പന ചെയ്ത ദ റേപ് ഓഫ് പെർസിഫോൺ എന്ന ശിൽപം 1749-ൽ ഫ്രാൻസെസ്കോ ബാർട്ടോളോമോ റസ്ട്രെല്ലി വീണ്ടും നവീകരിച്ചു.
പവലിയന്റെ ഉൾവശം ഡമ്പ്വെയിറ്റർ സംവിധാനങ്ങളുള്ള ഡൈനിംഗ് ടേബിളുകൾ ഉൾപ്പെടുത്തിയിരിക്കുന്നു.
കൊട്ടാരത്തിലേക്കുള്ള അതിമനോഹരമായ പ്രവേശന കവാടത്തിൽ റോക്കോകോ ശൈലിയിലുള്ള രണ്ട് വലിയ "ചുറ്റളവുകൾ" കാണപ്പെടുന്നു.
അതിലോലമായ കാസ്റ്റ്-ഇരുമ്പ് ഗ്രിൽ സമുച്ചയത്തെ സാർസ്‌കോ സെലോ പട്ടണത്തിൽ നിന്ന് വേർതിരിക്കുന്നു.
കൊട്ടാരം കാതറിൻ ദി ഗ്രേറ്റുമായി ജനപ്രിയമായി ബന്ധപ്പെട്ടിരിക്കുന്നുവെങ്കിലും, അതിന്റെ "വിപ്പെഡ് ക്രീം" വാസ്തുവിദ്യയെ പഴയ രീതിയിലാണ് അവർ കണക്കാക്കിയത്.
അവൾ സിംഹാസനത്തിലേക്കു കയറുന്ന പാർക്കിൽ നിരവധി പ്രതിമകൾ സ്വർണ്ണം പൂശിയിരുന്നു.
എലിസബത്ത് മഹാറാണിയുടെ അവസാന ആഗ്രഹം ആയിരുന്നെങ്കിലും പുതിയ രാജാവ് ചെലവിനെക്കുറിച്ച് അറിയിച്ചുകൊണ്ട് എല്ലാ ജോലികളും താൽക്കാലികമായി നിർത്തിവച്ചു.
പുരാതന, നിയോക്ലാസിക്കൽ കലയോടുള്ള അവരുടെ അഭിനിവേശം നിറവേറ്റുന്നതിനായി, കാതറിൻ സ്കോട്ടിഷ് വാസ്തുശില്പിയായ ചാൾസ് കാമറൂണിനെ നിയമിച്ചു.
അദ്ദേഹം ഒരു പാർശ്വഘടന ഇന്റീരിയർ നിയോ-പല്ലാഡിയൻ രീതിയിൽ പുതുക്കിപ്പണിയുക മാത്രമല്ല മഹാറാണിയുടെ സ്വകാര്യ അപ്പാർട്ടുമെന്റുകൾ നിർമ്മിക്കുകയും ചെയ്തു.
തികച്ചും മിതമായ ഗ്രീക്ക് പുനരുജ്ജീവന ഘടന അഗേറ്റ് റൂംസ് എന്നറിയപ്പെടുന്നു.
ഇത് കൊട്ടാരത്തിന്റെ ഇടതുവശത്തായി സ്ഥിതിചെയ്യുന്നു.
വിശാലമായ ജാസ്പർ അലങ്കാരത്തിന് പേരുകേട്ട ഈ മുറികൾ ഹാംഗിംഗ് ഗാർഡൻസ്, കോൾഡ് ബാത്ത്സ്, കാമറൂൺ ഗാലറി (ഇപ്പോഴും വെങ്കല പ്രതിമയുടെ ഒരു ശേഖരം ഉണ്ട്) എന്നിവയുമായി  ബന്ധിപ്പിക്കുന്നതിന് കാമറൂണിന്റെ രൂപകൽപ്പനയിൽ നിർമ്മിച്ച മൂന്ന് നിയോക്ലാസിക്കൽ കെട്ടിടങ്ങൾ രൂപകൽപ്പന ചെയ്തിരിക്കുന്നു.
കാതറിന്റെ ആഗ്രഹപ്രകാരം, കാതറിൻ പാർക്കിൽ അവരുടെ വിനോദത്തിനായി ശ്രദ്ധേയമായ നിരവധി ഘടനകൾ പണിതിട്ടുണ്ട്.
ഡച്ച് അഡ്മിറൽറ്റി , ക്രീക്കിംഗ് പഗോഡ , ചെസ്മെ കോളം , കഗുൽ ഒബെലിസ്ക് , മാർബിൾ ബ്രിഡ്ജ് എന്നിവ ഇതിൽ ഉൾപ്പെടുന്നു.
1796-ൽ കാതറിൻ മരിച്ചതിനുശേഷം, കൊട്ടാരം പാവ്‌ലോവ്സ്ക് കൊട്ടാരത്തിന് അനുകൂലമായി ഉപേക്ഷിച്ചു.
പിന്നീടുള്ള രാജാക്കന്മാർ അടുത്തുള്ള അലക്സാണ്ടർ കൊട്ടാരത്തിൽ താമസിക്കാൻ ഇഷ്ടപ്പെട്ടു.
കാതറിൻ കൊട്ടാരത്തിൽ പുതിയ കൂട്ടിച്ചേർക്കലുകൾ നടത്തുന്നതിൽ നിന്ന് ഒഴിവാക്കികൊണ്ട് ഇത് എലിസബത്തിന്റെ സമ്പത്തിന്റെയും കാതറിൻ രണ്ടാമന്റെ മഹത്ത്വത്തിന്റെയും മഹത്തായ സ്മാരകമായി കണക്കാക്കുന്നു.
രണ്ടാം ലോക മഹായുദ്ധത്തിൽ ലെനിൻഗ്രാഡ് ഉപരോധത്തിനുശേഷം ജർമ്മൻ സൈന്യം പിന്മാറിയപ്പോൾ അവർ മനഃപൂർവ്വം താമസസ്ഥലം നശിപ്പിച്ചു.
കൊട്ടാരത്തിന്റെ പൊള്ളയായ ഷെൽ മാത്രം അവശേഷിക്കുന്നു.
അവലംബം ബാഹ്യ ലിങ്കുകൾ Catherine Palace എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്സൈറ്റ് Detailed description and history from Tsarskoe Selo in 1910 Photo Tour of the Cameron Gallery from the Alexander Palace Time Machine Charles Cameron - Imperial Architect site on his work in Tsarskoe Selo and the Catherine Palace Photos of the Catherine Palace interiors at the Wayback Machine (archived 2007-03-10) The Catherine Palace ceiling and wall decorations Archived 2013-02-16 at Archive.is Photos and How to visit at Archive.is (archived [Date missing] )
കാതറിൻ ട്രോയിസി
നേതൃത്വ പഠനങ്ങളിലും എച്ച്ഐവി , ഹെപ്പറ്റൈറ്റിസ് ഉൾപ്പെടെയുള്ള പകർച്ചവ്യാധികളിലും വൈദഗ്ദ്ധ്യം നേടിയ ഒരു അമേരിക്കൻ എപ്പിഡെമിയോളജിസ്റ്റാണ് കാതറിൻ ലിൻ ട്രോയിസി (Catherine Lynne Troisi).
UTHealth സ്കൂൾ ഓഫ് പബ്ലിക് ഹെൽത്തിൽ മാനേജ്മെന്റ്, പോളിസി, കമ്മ്യൂണിറ്റി ഹെൽത്ത്, എപ്പിഡെമിയോളജി എന്നീ വിഭാഗങ്ങളിൽ അസോസിയേറ്റ് പ്രൊഫസറും ടെക്സസ് എപ്പിഡെമിക് പബ്ലിക് ഹെൽത്ത് ഇൻസ്റ്റിറ്റ്യൂട്ടിന്റെ വർക്ക്ഫോഴ്സ് ഡെവലപ്മെന്റ് ഡയറക്ടറുമാണ്.
ട്രോയിസി 1974 -ൽ റോച്ചസ്റ്റർ സർവകലാശാലയിൽ നിന്ന് രസതന്ത്രത്തിൽ ബിഎ പൂർത്തിയാക്കി.
1975-ൽ മിഷിഗൺ സ്റ്റേറ്റ് യൂണിവേഴ്സിറ്റിയിൽ നിന്ന് ബയോകെമിസ്ട്രിയിൽ എംഎസ് നേടി.
മൈക്രോസോമൽ എൻസൈമുകളിൽ പോളിബ്രോമിനേറ്റഡ് ബൈഫെനൈലുകളുടെ ബയോകെമിക്കൽ ഫലങ്ങളെ കേന്ദ്രീകരിച്ചായിരുന്നു അവളുടെ മാസ്റ്ററുടെ തീസിസ്.
അവളുടെ തീസിസ് കമ്മിറ്റിയുടെ ചെയർമാനായിരുന്നു സ്റ്റീവൻ ഓസ്റ്റ് .
1980 ൽ മിഷിഗൺ സർവകലാശാലയിൽ നിന്ന് എപ്പിഡെമിയോളജിക്കൽ സയൻസസിൽ ട്രോയിസി പിഎച്ച്.
ഇൻഫ്ലുവൻസ ടൈപ്പ് സി: ആന്റിബോഡി ഡിറ്റക്ഷൻ ആൻഡ് എപ്പിഡെമിയോളജി എന്നായിരുന്നു അവളുടെ പ്രബന്ധം.
അർനോൾഡ് മോണ്ടോയും എച്ച്‌എഫ് മസാബും അവളുടെ പ്രബന്ധ സമിതിയുടെ അധ്യക്ഷരായി.
1983 മുതൽ 1991 വരെ ബെയ്‌ലർ കോളേജ് ഓഫ് മെഡിസിനിൽ വൈറോളജി ആൻഡ് എപ്പിഡെമിയോളജി വിഭാഗത്തിൽ അസിസ്റ്റന്റ് പ്രൊഫസറായിരുന്നു ട്രോയിസി.
അവൾ 1997 ൽ UTHealth സ്കൂൾ ഓഫ് പബ്ലിക് ഹെൽത്തിൽ ഫാക്കൽറ്റിയിൽ ചേർന്നു.
2010-ൽ, മാനേജ്‌മെന്റ്, പോളിസി, കമ്മ്യൂണിറ്റി ഹെൽത്ത്, എപ്പിഡെമിയോളജി എന്നീ വിഭാഗങ്ങളിൽ ട്രോയിസിയെ അസോസിയേറ്റ് പ്രൊഫസറായി സ്ഥാനക്കയറ്റം നൽകി.
അവർ നേതൃത്വ പഠനങ്ങളുടെ ഏകാഗ്രതയുടെ കോർഡിനേറ്ററാണ്, കൂടാതെ പൊതുജനാരോഗ്യത്തെക്കുറിച്ചുള്ള കോഴ്സുകൾ പഠിപ്പിക്കുകയും ചെയ്യുന്നു.
എച്ച്‌ഐവി, ഹെപ്പറ്റൈറ്റിസ് എന്നിവയിൽ ശ്രദ്ധ കേന്ദ്രീകരിച്ച് ട്രോയിസി പകർച്ചവ്യാധി എപ്പിഡെമിയോളജി ഗവേഷണം ചെയ്യുന്നു.
തന്റെ അക്കാദമിക് കരിയറിന് പുറമേ, ട്രോയിസി ഹൂസ്റ്റൺ ഹെൽത്ത് ഡിപ്പാർട്ട്‌മെന്റിൽ പൊതുജനാരോഗ്യം പരിശീലിച്ചു, HIV/STD/വൈറൽ ഹെപ്പറ്റൈറ്റിസ് പ്രിവൻഷൻ ബ്യൂറോ ചീഫ്, കമ്മ്യൂണിക്കബിൾ ഡിസീസ് പ്രിവൻഷൻ ആൻഡ് കൺട്രോൾ ഡിവിഷന്റെ അസിസ്റ്റന്റ് ഡയറക്ടർ, അവസാനം ഡയറക്ടർ ഓഫീസ് ഓഫ് പബ്ലിക് ഹെൽത്ത് പ്രാക്ടീസ്.
ആക്‌ഷൻ ബോർഡിന്റെ ചെയർ, ജോയിന്റ് പോളിസി കമ്മിറ്റിയുടെ കോ-ചെയർ, എക്‌സിക്യൂട്ടീവ് ബോർഡ് അംഗം എന്നീ നിലകളിൽ പ്രവർത്തിച്ചിട്ടുള്ള ട്രോയിസി അമേരിക്കൻ പബ്ലിക് ഹെൽത്ത് അസോസിയേഷനിൽ സജീവമാണ്.
അവർ ഇപ്പോൾ APHA സയൻസ് ബോർഡിൽ സേവനമനുഷ്ഠിക്കുന്നു.
ട്രോയിസി ഇന്റർനാഷണൽ നെറ്റ്‌വർക്ക് ഓഫ് എപ്പിഡെമിയോളജി ഇൻ പോളിസിയുടെ ബോർഡ് അംഗം കൂടിയാണ് കൂടാതെ മറ്റ് പൊതുജനാരോഗ്യ സംഘടനകളിൽ നാഷണൽ അസോസിയേഷൻ ഓഫ് കൗണ്ടി ആൻഡ് സിറ്റി ഹെൽത്ത് ഒഫീഷ്യൽസിന്റെ എപ്പിഡെമിയോളജി വർക്ക് ഗ്രൂപ്പിലെ അംഗവുമാണ്.
2020-ൽ, ടെക്സാസിലെ 2020 കൊറോണ വൈറസ് പാൻഡെമിക്കിനെക്കുറിച്ച് ട്രോയിസി പൊതുജനങ്ങളോട് വിശദീകരിച്ചു.
റഫറൻസുകൾ ബാഹ്യ ലിങ്കുകൾ കാതറിൻ ട്രോയിസി's publications indexed by Google Scholar
കാതറിൻ ഡിക്കൻസ് ഇംഗ്ലീഷ് വിലാസം https://ml.wikipedia.org/wiki/Catherine_Dickens Catherine Dickens c. 1847 by Daniel Maclise Daguerreotype , taken in 1852
കാതറിൻ തോംസൺ "കേറ്റ്" ഡിക്കൻസ് (മുമ്പ്, ഹൊഗാർട്ട്; ജനനം: 19 മെയ് 1815 - 22 നവംബർ 1879) ഇംഗ്ലീഷ് നോവലിസ്റ്റ് ചാൾസ് ഡിക്കൻസിന്റെ പത്നിയും അദ്ദേഹത്തിന്റെ പത്ത് കുട്ടികളുടെ മാതാവുമായിരുന്നു.
1815 ൽ സ്കോട്ട്‌ലൻഡിലെ എഡിൻ‌ബർഗിൽ ജനിച്ച കാതറിൻ 1824 ൽ തന്റെ കുടുംബത്തോടൊപ്പം ഇംഗ്ലണ്ടിലേക്ക് താമസം മാറി.
ജോർജ്ജ് ഹൊഗാർട്ടിന്റെ 10 കുട്ടികളിൽ മൂത്ത മകളായിരുന്നു കാതറിൻ.
എഡിൻബർഗ് കൊറന്റിന്റെ ലേഖകനായിരുന്ന അവളുടെ പിതാവ്  പിന്നീട് മോർണിംഗ് ക്രോണിക്കിളിലെ എഴുത്തുകാരനും സംഗീത നിരൂപകനുമായിത്തീർന്നു.
അവിടെ ആദ്യകാലത്ത് ഒരു യുവ പത്രപ്രവർത്തകനായി സേവനമനുഷ്ടിച്ചിരുന്ന ഡിക്കൻസ് പിന്നീട് ഈവനിംഗ് ക്രോണിക്കിളിന്റെ പത്രാധിപരായിത്തീർന്നു.
ബുദ്ധിമതിയും സുന്ദരിയുമായ 19 വയസ്സുള്ള കാതറിനെ പ്രഥമ ദർശനത്തിൽത്തന്നെ ഡിക്കൻസിന് ഇഷ്ടപ്പെടുകയും അതോടെ തന്റെ 23-ാം ജന്മദിന പാർട്ടിയിലേക്ക് അവളെ ക്ഷണിക്കുകയും ചെയ്തു.
പിന്നീട് കാതറിനും ഡിക്കൻസും 1835-ൽ വിവാഹനിശ്ചയം നടത്തുകയും 1836 ഏപ്രിൽ 2-ന് ചെൽസിയിലെ സെന്റ് ലൂക്ക്സ് പള്ളിയിൽ വച്ച് വിവാഹിതരായശേഷം കെന്റിലെ ചാത്താമിനടുത്തുള്ള ചോക്കിൽ മധുവിധുവിനായി പുറപ്പെടുകയും ചെയ്തു.
അവർ ബ്ലൂംസ്ബറിയിൽ ഒരു വീട് നിർമ്മിക്കുകയും അവർക്ക് പത്തു കുട്ടികളുണ്ടാവുകയും ചെയ്തു.
ആ കാലയളവിൽ, താൻ ധനികനും പ്രശസ്തനുമായിത്തീർന്നാലും, കാതറിനുമൊത്ത് ആ ചെറിയ ഫ്ലാറ്റിൽ താമസിച്ചിരുന്നതുപോലെ താൻ ഒരിക്കലും സന്തുഷ്ടനാകില്ല എന്ന് ചാൾസ് ഒരിക്കൽ എഴുതിയിരുന്നു.
കാതറിൻറെ സഹോദരിയായ മേരി ഹൊഗാർത് പുതുതായി വിവാഹിതയായ അവളുടെ സഹോദരിക്കും ഭർത്താവിനും പിന്തുണ നൽകാൻ ഡിക്കൻ‌സിന്റെ ഡൌഗ്റ്റി തെരുവിലെ വീട്ടിൽ‌ താമസത്തിനായെത്തി.
ഭാര്യയുടെ അവിവാഹിതയായ സഹോദരി നവദമ്പതികളോടൊപ്പം താമസിക്കുകയും സഹായിക്കുകയും ചെയ്യുന്നത് അക്കാലത്ത് അസാധാരണമായിരുന്നില്ല.